Document ID: 32013R1214

IZVEDBENA UREDBA KOMISIJE (EU) št. 1214/2013
z dne 28. novembra 2013
o vpisu imena v register zaščitenih označb porekla in zaščitenih geografskih označb (Saint-Marcellin (ZGO))
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 15(1) in člena 52(2) Uredbe,
ob upoštevanju naslednjega:
(1)
Uredba (EU) št. 1151/2012 je začela veljati 3. januarja 2013. Razveljavila in nadomestila je Uredbo Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (2).
(2)
V skladu s členom 6(2) Uredbe (ES) št. 510/2006 je bila vloga Francije za registracijo imena „Saint-Marcellin“ objavljena v Uradnem listu Evropske unije (3).
(3)
Ker Komisija ni prejela nobene izjave o ugovoru v skladu s členom 7 Uredbe (ES) št. 510/2006, je treba navedeno ime registrirati.
(4)
Francoski organi so v dopisu, prejetem 12. novembra 2010, Komisijo obvestili, da je podjetje VALCREST s sedežem na njihovem ozemlju zunaj zadevnega geografskega območja zakonito tržilo proizvod s prodajnim imenom „Saint-Marcellin“ in neprekinjeno uporabljalo zadevno ime več kot pet let ter da je bilo to izpostavljeno v postopku ugovora na nacionalni ravni. Navedeno podjetje je torej izpolnjevalo pogoje iz drugega pododstavka člena 13(3) Uredbe (ES) št. 510/2006 za odobritev prehodnega obdobja za zakonito uporabo prodajnega imena po njegovi registraciji.
(5)
Pogoji iz drugega pododstavka člena 13(3) Uredbe (ES) št. 510/2006 so bili povzeti v členu 15(1) Uredbe (EU) št. 1151/2012.
(6)
Ker podjetje VALCREST izpolnjuje pogoje iz člena 15(1) Uredbe (EU) št. 1151/2012, bi mu bilo treba omogočiti prehodno obdobje petih let za uporabo imena „Saint-Marcellin“.
(7)
Ukrepi iz te uredbe so v skladu z mnenjem Odbora za politiko kakovosti kmetijskih proizvodov -
SPREJELA NASLEDNJO UREDBO:
Člen 1
Ime iz Priloge k tej uredbi se registrira.
Člen 2
Podjetje VALCREST lahko še naprej uporablja registrirano ime „Saint-Marcellin“ (ZGO) v petletnem prehodnem obdobju od začetka veljavnosti te uredbe.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. novembra 2013

Labels: 3
18
17